EPKK ärifoorum
2024-06-13 10:00 - 17:00 (Europe/Tallinn) | Pärnumaa, Pärnumaa, Eesti
EPKK liikmetele suunatud üldkoosolek ja Ärifoorum 2024

Toimumisaeg: 13. juuni 2024 kell 10-17
Päevakavas:
10.00-12.00 EPKK üldkoosolek
12.00-13.00 – Lõuna
13.00-17.00 Ärifoorum

Ärifoorumi avasõnad. Ants Noot, EPKK juhatuse esimees
13.00 Regionaalminister Piret Hartmani tulevikuvaade* /*ettekande pealkiri ja toimumise aeg on kinnitamisel/
13.30 Eesti Panga majandusülevaade. Rasmus Kattai, Eesti Pank, majanduspoliitika ja -prognoosiosakonna juhataja
14.00 Põllumajandusest kliimaseaduses ja kliimameetmetest põllumajanduses. Ants-Hannes Viira, Maaelu Teadmuskeskuse põllumajandusosakonna juhataja ja kliimanõukogu liige

14.30-15.00 sirutuspaus

15.00-17.00 Piima-, liha-, teravilja- ja aiandussektori väljavaated ettevõtja pilgu läbi.
Piimandussektori väljavaade. Ülo Kivine, Nordic Milk OÜ, juhatuse esimees
Teraviljasektori väljavaade. Hannes Prits, põllumeeste ühistu Kevili juhataja
Lihasektori väljavaade. Silver Kaur, Maag Food OÜ juhatuse esimees
Aiandussektori väljavaade. Raimond Strastin, Aiandusliidu tegevjuht

18.00 – õhtusöök ja vaba kava

Maa tuleb linna
2024-08-16 - 2024-08-17 | Tartumaa, Eesti
Talutoidu laat “Maa tuleb linna” toimub 16. ja 17. august 2024 Rõhu aias (Tartumaa).
Möödunud aastatel perede seas tuntust kogunud kogupere suurüritus “Maa tuleb linna” talutoidu laat toimub ka sel aastal. Esmakordselt toome ürituse Tartumaale, Rõhu aeda, et toetada 69. künni MM.
Tegemist on unikaalse üritusega, mille põhieesmärgiks on pakkuda Eesti talutoidu tootjatele võimalust otse tarbijatele oma saadusi ja toodangut müüa. “Maa tuleb linna” on rohkemat kui lihtsalt laat – see on sündmus, kus kohtuvad maa ja linn ning kus pakutakse parimat talutoiduvalikut otse meie armastatud talunikelt ja toidutootjatelt. See on võimalus väärtustada kohalikku toitu ja toetada lühikesi tarneahelaid ning Eesti põllumajandustootjaid.
Ligipääs laadamelule on külastajatele TASUTA. Lisaks laadale on avatud ka taluloomade ala, mis annab tõelise “Maa tuli linna” efekti. Lisaks on avatatud laste mängumaa ning kõhu täis ehtsa talutoiduga!
17. august kell 16:00 lõbustab lapsi armastatud Perebänd LOLALA.
Korraldaja info: Eestimaa Talupidajate Keskliit MTÜ
Registreerimine

Lisainfo: Gelis Pihelgas Tel. + 372 5531571 E-post: gelis@taluliit.ee

* Üritus toimub „Lühikeste tarneahelate või kohalike turgude kaudu põllumajandustoodete ja toidu turustamisvõimaluste arendamise toetus“ raames ning seda toetab Euroopa Liit. Ürituse peakorraldaja on Eestimaa Talupidajate Keskliit MTÜ.

EPKK infopäev: “Tootjaorganisatsioonide tunnustamine ning tootjaorganisatsioonidele suunatud toetused”
2024-09-13 10:00 - 12:30 | Veebis, Eesti
Eesti Põllumajandus-Kaubanduskoda kutsub osalema infopäeval veebis “Tootjaorganisatsioonide tunnustamine ning tootjaorganisatsioonidele suunatud toetused”
Infopäev on suunatud kõigile põllumajandusühistutele, kes kaaluvad tunnustamist tootjaorganisatsioonina või on juba selle protsessiga alustanud, samuti konsulentidele, kes ühistuid nõustavad. Juuli lõpus avaldati uus tootjaorganisatsioonide tunnustamise määrus. Tunnustamine on eelduseks tunnustatud tootjaorganisatsiooni arendamise toetuse taotlemisel ning annab eelise ka investeeringumeetmetes.
Kuna sektoris on tekkinud mitmeid küsimusi nii tunnustamise kui ka toetuste kohta, annavad infopäeval Janeli Tikk ja Ragne Lokk Regionaal- ja Põllumajandusministeeriumist ülevaate määruse nõuetest ja vastavad tekkinud küsimustele. Lisaks jagavad oma praktilisi kogemusi ühistute esindajad, kes on selle protsessi juba läbinud või on parajasti selle keskel.
Toimumisaeg: 13.09.2024 kell 10:00 – 12:25
Toimumiskoht: veebikeskkond Zoom

Registreerimine on avatud SIIN.
Päevakavas*:
10:00 – 10:10 Infopäeva avamine
10:10 – 11:00 Tootjaorganisatsiooni ja tootjaorganisatsioonide liidu tunnustamine ning tunnustatud tootjaorganisatsiooni ja tunnustatud tootjaorganisatsioonide liidu arendamise toetus. Ragne Lokk, REM
11:00 – 11:30 Tunnustatud tootjaorganisatsioonidele suunatud investeeringutoetused. Janeli Tikk, REM
11:30 – 12:15 Kogemused, küsimused ja näpunäited

Muhu Liha TÜH – Annely Holm

TÜ EPIKO – Üllas Hunt

Põllumeeste ühistu KEVILI – Riina Maruštšak

12:15 – 12:25 Päeva kokkuvõte
Päeva modereerib: Kaie Laaneväli-Vinokurov, EPKK tarneahela nõunik, e-post: kaie@epkk.ee, tel 53730600
*korraldaja jätab endale õiguse teha vajadusel päevakavas muudatusi
Lisainfo: Marge Mänd, EPKK projektijuht, e-post: marge@epkk.ee, tel: 53009034
Sündmus toimub MAK 2014-2020 „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Rahastamisallikas: Euroopa Maaelu Põllumajandusfond (EAFRD).

Õpiring „Praktilised kogemused ühistegevuse arendamiseks“
2024-09-17 11:00 - 14:00 | Järvamaa, Järvamaa, Eesti
Eesti Maaülikool (EMÜ) ja Eesti Põllumajandus-Kaubanduskoda (EPKK) korraldavad õpiringi praktilised kogemused ühistegevuse arendamiseks, mis koguneb esimest korda 17. septembril 2024 kell 11.00 TÜ Farm In kontori (Tööstuse, Imavere küla, Järva vald, Järva maakond, 72401) teise korruse koosolekuruumis. Tänavu kohtub õpiring neli korda ja osalejatelt oodatakse igast õpiringist osavõttu, mille edasised kogunemised lepitakse kokku esimese kohtumise ajal.
Õpiring keskendub senistele headele ühistegevuse näidetele ja edulugudele, motiveerimaks osalejaid koos tegutsema. Tegevust suunavad EMÜ maamajanduse ökonoomika õppetooli juht ja tenuuriprofessor Rando Värnik ning EPKK tarneahela nõunik Kaie Laaneväli-Vinokurov. Osalejad peaks olema valmis end teiste kogemuste abil koolitama ja ise oma kogemusi jagama.
Õpiringist osa võtmine on tasuta, kuid osalemissoovi avaldamiseks tuleb kirjutada meilile taavi.kiisk@emu.ee hiljemalt 16. septembriks 2024. Osalejate arv on piiratud ja selle täitumisel lõpetatakse registreerumine enne tähtaega.
Lisainfot saab Taavi Kiisa käest meiliaadressilt taavi.kiisk@emu.ee.
Õpiring toimub MAK 2014–2020 meetme „Teadmussiirde programm põllumajanduse, toidu ja maamajanduse tegevusvaldkonnas“ ühistegevuse valdkonna raames ning seda toetab Euroopa Liit.

EPA 2024
2024-10-09 08:00 - 2024-10-10 18:00 | Tartumaa, Eesti
EPA – see on põllumajanduse aastanäitus ja kahepäevane mess, kus saavad kokku valdkonna hinnatuimad toidutootmise ja põllumajandusega tegelevad ettevõtjad.
EPA on uute teadmiste ja kogemuste vahetamise koht ettevõtjatele ja nende tegevuste toetajatele, olgu nendeks siis masinate tootjad või põllutehnika või lautade sisustuste müüjad, uut tehnoloogiat või tarkvaralahendusi pakkuvad ettevõtjad. Kohal on teadusasutused kõrvuti riigiasutustega ehk kõik, keda ja mida ühel edukal põllumajandustootjal on vaja, et olla kursis tänapäevaste muutuste, innovatsiooni ja teadmistega.
Seminarid ja konverentsid
Messil toimub arvukalt valdkondlikke seminare ja konverentse. Tavapäraselt tähendab see umbes viit konverentsi, millele lisandub mitukümmend seminari. Sel sügisel on huvilised oodatud metsandusfoorumile, lamba- ja kitsekasvatajate konverentsile ja ühistegevuse konverentsile, et kuulata, milliseid arenguid on toonud ja toob digipööre maamajanduses, või ammutama uusi teadmisi finantsseminaril.
Kahe päeva kestel on messialal avatud ka EPA stuudio, kus toimuvad debatid päevakajalistel teemadel ja paneeldiskussioonid. Igal juhul on messialale koondanud palju informatsiooni – mida iganes ettevõtja vajab, seda ta messilt ka saab.
Kohe kindlasti saab iga ettevõtja messilt head ja rikastavat suhtlust mõttekaaslastega – kogu tarkus on koos, saab vahetada värskeid kogemusi selle kohta, mis on lõppeval aastal õnnestunud ja mida tuleks uuel aastal teha paremini.
Mess on avatud kõikidele huvilistele. Kodumaa vajab ja hindab tarku põllumehi, kes hoolitseksid ka tulevikus meie toidulaua eest, seega oleks nutikas ära kasutada võimalust ja näidata lastele masinaid, mis põldudel või farmides töötavad, et toit jõuaks talust taldrikule.
Väärikas toimumiskoht
Messi võõrustab juba kuuendat aastat järjest Eesti Rahva Muuseum. Võtame seda suure au ja tunnustusena kõikidele toidutootjatele, sest eks ole ju just põllumajandus tihedalt seotud kogu meie pärimuse ja eestlaseks kujunemise looga. Eestlane on juurtelt maarahvas ja seega suhestume ERM-iga päris kenasti.
Kui kellelgi tekib küsimus, et kuidas me end oma suurte traktorite ja kombainidega muuseumisse ära mahutame, siis tulge kohale ja vaadake.
EPA ootab! Me tuleme taas.
Eesti põllumajanduse aastanäitus 2024 toimub Eesti Rahva Muuseumis 09.-10. oktoobril 2024.

EPKK ja EMU konverents: Ühistute edasiviiv jõud
2024-10-10 10:00 - 16:00 | Tartu, Eesti
Eesti Põllumajandus-Kaubanduskoda ja Eesti Maaülikool kutsuvad osalema:
Konverents „Ühistute edasiviiv jõud“
Aeg: 10. oktoober 2024 kell 10.00–16.00
Koht: EPA2024 raames, ERM Raamatukogu saal (Muuseumi tee 2, Tartu)

Registreerimine on avatud SIIN.
Registreerimine kohapeal osalemiseks avatud kuni 3. oktoober 2024

Päevakavas*:
9.30–10.00 Registreerimine ja tervituskohv
10.00–10.10 Avasõnad. Rando Värnik, Eesti Maaülikooli Maamajanduse ökonoomika professor
10.10–10.20 Tervitus. Ülle Jaakma, Eesti Maaülikooli rektor
10.20–10.30 Tervituskõne. Piret Hartman Eesti Vabariigi regionaal- ja põllumajandusminister
10.30–11.00 Kerksuse suurendamine: põllumajandusühistute roll EL-i majandus- ja keskkonnaväljakutsetega toimetulekus. Agnieszka Maliszewska, Copa Cogeca asepresident
11.00–11.30 Põllumajandusühistute riskifondi loomine Läti näitel. Rolands Feldmanis, Läti Põllumajandusühistute Liit
11.30–12.00 Ühistegevuse väljakutsed – huvide konfliktid ja lahendused esindusorganisatsioonides. Sivar Irval, Eesti Põllumajandus-Kaubanduskoja nõukogu esimees ja Kalle Hamburg, Eestimaa Talupidajate Keskliidu nõukogu esimees
12.00–12.45 Lõuna
12.45–13.15 Ühistu roll liikmete finantsnõustamises ja võlgade restruktureerimises. Sven Padjus, põllumeeste ühistu KEVILI
13.15–13.45 Kuidas kindlustada ühistu liikmetest põllumajandustootjate pensionivara. Annika Uudelepp, TÜ Tuleva juhatuse liige
13.45–14.15 Põllumajandusühistute finantseerimine – kuidas küsimust lahendada? Meelis Annus, Maaelu Edendamise Sihtasutuse juhatuse liige
14.15–14.30 Kohvipaus
14.30–15.50 Paneeldiskussioon: Põllumajandusühistute roll toidu varustuskindluse tagamisel. Tõnu Post, Saaremaa Piimaühistu nõukogu esimees,
Tanel Bulitko, Eesti Tõuloomakasvatajate Ühistu juhatuse esimees,
Timo Vunder, Eesti Tõusigade Aretusühistu nõukogu esimees,
Tiiu Nõmmik, TÜ Farm In juhatuse liige ja Eesti Põllumajandus-Kaubanduskoja ühistegevuse toimkonna juht,
Sven Padjus, Põllumeeste ühistu KEVILI finantsjuht,
Toomas Unt, Regionaal- ja Põllumajandusministeeriumi kriisijuht
15.50–16.00 Lõppsõnad. Rando Värnik, Eesti Maaülikool

*Korraldaja jätab endale õiguse teha vajadusel päevakavas muudatusi
Konverentsil osalemine on tasuta, registreerunutele tasuta messipääse, lõuna ja kohvipausid.
Konverentsi lisainfo: Marge Mänd, EPKK projektijuht, e-post: marge@epkk.ee, tel: 53009034

Sündmus toimub MAK 2014-2020 „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Rahastamisallikas: Euroopa Maaelu Põllumajandusfond (EAFRD).

Sündmus toimub MAK 2014-2020 „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Rahastamisallikas: Euroopa Maaelu Põllumajandusfond (EAFRD).

Liidrite kool, 2024
2024-11-28 10:00 - 2024-11-29 17:00
Eesti Talupidajate Keskliit ja Maaelu Teadmuskeskus korraldavad 28.-29. novembril noorte põllumajandustootjate väljaõppe kahepäevase täiendkoolituse “Liidrite kool”. Asukoht täpsustamisel.
Eesmärk on pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise. Lisaks potentsiaalsete põllumajanduse ja metsanduse esindusorganisatsioonidele järelkasvu koolitamine.
Päevakava täpsustamisel!

Koolitus toimub MAK 2014–2020 „Teadmussiirde programm põllumajanduse, toidu ja maamajanduse tegevusvaldkonnas“ horisontaalse valdkonna raames ning seda toetab Euroopa Liit.

Teadmussiirde kohtumine
2025-08-25 11:00 - 12:00 | Veebis, Eesti
25. augustil 2025, kell 11.00 on toimumas suurejooneline teadmussiirde kohtumine.
Olete oodatud osalema üle veebi!

Kontakt:
Hanna Raidvere-Sepp
